Source: http://docplayer.fi/2054871-Hedgerahastot-tyoelakevakuutusyhtioiden-sijoituskohteena-nakokulmana-vastuullinen-sijoittaminen.html
Timestamp: 2016-10-22 07:51:10+00:00
Document Index: 8061346

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ', 'kko ', 'kko ', 'kko ']

⭐HEDGERAHASTOT TYÖELÄKEVAKUUTUSYHTIÖIDEN SIJOITUSKOHTEENA Näkökulmana vastuullinen sijoittaminen
HEDGERAHASTOT TYÖELÄKEVAKUUTUSYHTIÖIDEN SIJOITUSKOHTEENA Näkökulmana vastuullinen sijoittaminen
Download "HEDGERAHASTOT TYÖELÄKEVAKUUTUSYHTIÖIDEN SIJOITUSKOHTEENA Näkökulmana vastuullinen sijoittaminen"
1 TAMPEREEN YLIOPISTO Oikeustieteiden laitos HEDGERAHASTOT TYÖELÄKEVAKUUTUSYHTIÖIDEN SIJOITUSKOHTEENA Näkökulmana vastuullinen sijoittaminen Vakuutustiede Pro gradu -tutkielma Kesäkuu 2008 Ohjaaja: Antti Kanto Olli Mäkinen2 TIIVISTELMÄ Tampereen yliopisto Oikeustieteiden laitos, vakuutustiede Tekijä: MÄKINEN, OLLI Tutkielman nimi: Hedgerahastot työeläkevakuutusyhtiöiden sijoituskohteena - Näkökulmana vastuullinen sijoittaminen Pro gradu -tutkielma: 112 sivua, 4 liitesivua Ajankohta: Kesäkuu 2008 Avainsanat: Työeläkevakuutusyhtiö, hedgerahasto, vastuullinen sijoittaminen Tässä tutkielmassa tarkastellaan suomalaisten työeläkevakuutusyhtiöiden sijoitustoimintaa. Tarkastelun keskipisteessä ovat sijoitustoiminnan vastuullisuus ja hedgerahastot. Suomalaisten työeläkevakuutusyhtiöiden sijoitustoiminta on viimeisten vuosien aikana ollut suuressa murroksessa. Työeläkelaitosten sijoitustoimintaa koskevaa lainsäädäntöä on muokattu suuntaan, joka mahdollistaa entistä suuremman riskinoton sijoituskohteita valittaessa. Markkinoille on tullut entistä monimutkaisempia sijoitustuotteita ja työeläkevakuutusyhtiöiden sijoitukset allokoituvat entistä enemmän euroalueen ulkopuolelle. Näiden muutosten seurauksena kysymys sijoitustoiminnan vastuullisuudesta on noussut entistä tärkeämpään asemaan. Tutkielmassa keskitytään tarkastelemaan hedgerahastoja vastuullisen sijoitustoiminnan näkökulmasta. Hedgerahastot ovat kasvattaneet jatkuvasti osuuttaan työeläkevakuutusyhtiöiden sijoitussalkuissa ja osuuden voidaan sanoa olevan nykypäivänä merkittävä. Hedgerahastoja on kritistoitu muun muassa niiden toiminnan heikosta läpinäkyvyydestä, huonoista likviditeettiehdoista ja suurten riskien ottamisesta. Hedgerahastoja säädellään Suomessa ja muuallakin maailmassa kevyemmin kuin perinteisiä sijoitusrahastoja. Työeläkevakuutusyhtiöiden sijoituskohteina hedgerahastot ovat herättäneet kysymyksiä eläkevarojen tuottavasta ja turvaavasta sijoittamisesta. Tutkielmassa käydään läpi Suomen työeläkejärjestelmää, työeläkkeiden rahoitusta ja työeläkeyhtiöiden sijoitustoimintaa yleisellä tasolla. Sisällöllinen pääpaino tutkielmassa on hedgerahastoissa ja vastuullisessa sijoittamisessa. Hedgerahastojen yksityiskohtainen tarkastelu osoittaa sen, että hedgerahastot ovat hyvin monimuotoinen joukko, jonka käsittely yhtenäisenä kokonaisuutena on haasteellista. Pääosa tutkielman empiriasta koostuu kuuden työeläkeyhtiön edustajille tehdyistä tutkimushaastatteluista. Tutkielmassa ilmenee, että vastuulliselle sijoitustoiminnalle annetaan suomalaisissa työeläkeyhtiöissä merkittävä painoarvo ja vastuullisuus on työeläkeyhtiöissä osa jatkuvaa sijoitustoiminnan prosessia. Vastuullisuutta tulee arvioida eri tavoin eri sijoitusluokissa. Välillisten sijoituskohteiden, kuten hedgerahastojen, osalta vastuullisten kriteerien huomioon ottaminen ja niiden tarkastelu koetaan työeläkeyhtiöissä ongelmalliseksi. Hedgerahastojen toiminnan luonteesta johtuen perinteisille vastuullisen sijoittamisen kriteereille ympäristöön, yhteiskuntaan ja hyvään hallintotapaan liittyville tekijöille annetaan vain vähän tai ei ollenkaan painoarvoa. Hedgerahastoista puhuttaessa työeläkeyhtiöiden vastuullista sijoitustoimintaa tulee arvioida etenkin tuottavuuden ja turvaavuuden näkökulmasta. ii3 SISÄLLYSLUETTELO 1 JOHDANTO TUTKIMUKSEN AIHEALUE TUTKIMUKSEN TAVOITE JA TUTKIMUSONGELMAT KESKEISET RAJAUKSET KESKEISET KÄSITTEET TUTKIMUSAINEISTO JA TUTKIMUSMETODIT TUTKIELMAN TEOREETTINEN VIITEKEHYS TUTKIMUKSEN KULKU SUOMEN TYÖELÄKEJÄRJESTELMÄ JA ELÄKKEIDEN RAHOITUS ELÄKEJÄRJESTELMIEN LUOKITTELUA TYÖELÄKKEIDEN RAHOITUS YKSITYISALOILLA OSITTAIN RAHASTOIVA TEKNIIKKA YKSITYISELLÄ SEKTORILLA TYÖELÄKEVAKUUTUSYHTIÖIDEN SIJOITUSTOIMINTA TYÖELÄKEVAROJEN SIJOITTAMISEN PÄÄMÄÄRÄ TYÖELÄKEVAROJEN SIJOITTAMISTA KOSKEVA SÄÄNTELY ERILAISET SIJOITUSKOHTEET Suorat sijoituskohteet Välilliset sijoituskohteet TYÖELÄKEVAKUUTUSYHTIÖIDEN SIJOITUSTEN KOHDENTUMINEN HEDGERAHASTOT HEDGERAHASTON MÄÄRITELMÄ HEDGERAHASTOJEN SIJOITUSSTRATEGIAT HEDGERAHASTOJEN SUORITUSKYKY JA TILASTOINNIN ONGELMAT HEDGERAHASTOIHIN LIITTYVÄT RISKIT JA ONGELMAT HEDGERAHASTOT TYÖELÄKEVAKUUTUSYHTIÖN SIJOITUSKOHTEENA VASTUULLINEN SIJOITTAMINEN KÄSITTEEN MÄÄRITTELY VASTUULLINEN SIJOITTAMINEN KÄYTÄNNÖSSÄ YHTEISKUNTAVASTUULLISEN SIJOITTAMISEN SÄÄNTELY KANSAINVÄLISIÄ VASTUULLISEN SIJOITTAMISEN OHJEISTOJA YK:n vastuullisen sijoittamisen periaatteet (UN PRI) YK:n Global Compact...74 iii4 5.4.3 OECD:n monikansallisten yritysten ohjeisto Global Reporting Initiative (GRI) VASTUULLINEN SIJOITTAMINEN TYÖELÄKEVAKUUTUSYHTIÖISSÄ VASTUULLINEN SIJOITTAMINEN JA HEDGERAHASTOT: TUTKIMUSHAASTATTELUJEN TULOKSET YLEINEN VASTUULLISUUS VASTUULLISUUS OSAKERAHASTOSIJOITUKSISSA VASTUULLISUUS HEDGERAHASTOSIJOITUKSISSA PÄÄTELMÄT VASTUULLINEN SIJOITTAMINEN TYÖELÄKEVAKUUTUSYHTIÖISSÄ HEDGERAHASTOIHIN LIITTYVIÄ ONGELMIA HEDGERAHASTOT VASTUULLISEN SIJOITTAMISEN NÄKÖKULMASTA LOPUKSI LÄHTEET LIITE 1 :TUTKIMUSHAASTATTELUN RUNKO LIITE 2: OSAKERAHASTOILLE ESITETTÄVÄT VASTUULLISUUTEEN LIITTYVÄT KYSYMYKSET iv5 KUVIO- JA TAULUKKOLUETTELO KUVIOT KUVIO 1. Liiketaloustieteelliset tutkimusotteet KUVIO 2. Tutkielman teoreettinen viitekehys KUVIO 3. Eläkkeiden rahoitus yksityisaloilla KUVIO 4. Työeläkevakuutusyhtiöiden sijoituskanta prosentteina KUVIO 5. Työeläkevakuutusyhtiöiden sijoituskanta euroina KUVIO 6. Laaja SRI:n käsite (Broad SRI) ja SRI:n ydin (Core SRI) TAULUKOT TAULUKKO 1. Keskimääräiset TyEL-maksun osat vuonna TAULUKKO 2. Työeläkevakuutusyhtiön toimintavyöhykkeet TAULUKKO 3. Sijoituslajien tuotto-odotusten ja volatiliteettien oletukset TAULUKKO 4. Työeläkesijoitusten jakauma koti- ja ulkomaisiin sijoituksiin vuosina TAULUKKO 5. Hedgerahastojen ja osakerahastojen merkittävimmät erot TAULUKKO 6. Hedgestrategioiden riskiluvut ja tuotot TAULUKKO 7. Hedgerahastojen tuotot strategioiden mukaan TAULUKKO 8. Hedgerahastojen tuottavuuden jatkuvuus TAULUKKO 9. Työeläkeyhtiöiden hedgerahastojen tuotot TAULUKKO 10. SRI-strategioiden määritelmät v6 1 JOHDANTO 1.1 Tutkimuksen aihealue Rahastoitujen työeläkevarojen määrä on viime vuosina ollut voimakkaassa kasvussa ja kasvun ennustetaan edelleen jatkuvan. Sijoitustoimintaa koskevien säädösuudistusten ja sijoitustoiminnalle asetettujen tuottotavoitteiden myötä työeläkeyhtiöt 1 kohdistavat sijoituksiaan entistä enemmän osakkeisiin ja muihin riskillisempiin sijoituskohteisiin. Valtaosa työeläkevakuutusyhtiöiden sijoituksista kohdistuu Suomen ulkopuolelle. Osakesijoituksista merkittävä osa suuntautuu euroalueen ulkopuolelle ja kehittyville markkinoille. Näiden muutosten myötä sijoitustoiminnan vastuullisuuteen liittyvät kysymykset ovat nousseet aiempaa keskeisempään asemaan. Ympäristöarvot, ihmisoikeuskysymykset ja yritysten yhteiskunnallinen vastuu ovat viime vuosina olleet kansainvälisesti vahvasti esillä työeläkerahastojen sijoitustoiminnassa. 2 Työeläkevakuutusyhtiöiden sijoitustoimintaa ohjaavat tietyt vastuulliset periaatteet, ja yhtiöt poikkeuksetta esittelevätkin ne vuosikertomuksissaan sekä internet-sivuillaan. Kansainväliset vastuullisen sijoittamisen termit ja periaatteet ovat rantautuneet myös Suomeen ja osaksi suomalaisten institutionaalisten sijoittajien periaatteita. Tästä esimerkkinä on YK:n vastuullisen sijoittamisen periaatteet (UN PRI, Principles for Responsible Investment), joiden noudattamiseen tätä tutkielmaa kirjoitettaessa oli sitoutunut kaksi suomalaista työeläkevakuutusyhtiötä. Työeläkevakuutusyhtiöiden ja muiden työeläkelaitosten etujärjestö Työeläkevakuuttajat TELA ry kertoo uusissa vastuullisen sijoittamisen periaatteissaan pitävänsä PRI:tä hyvänä ohjeena eläkevarojen sijoittajille. 3 Työeläkevakuuttajat TELA ry:n hallituksessa ovat edustettuina suurin osa työeläkelaitoksista. Hallituksen hyväksymien vastuullisen sijoittamisen periaatteiden tarkoituksena on kehittää työeläkevarojen vastuullisen sijoittamisen menetelmiä ja toimintatapoja. TELA:n jäsenet toteuttavat vastuullista sijoitustoimintaa koskevia 1 Työeläkevakuutusyhtiö = työeläkeyhtiö (tai eläkeyhtiö) 2 TELA ry: 2008a 3 TELA ry: 2008a 17 periaatteita itsenäisesti omaan sijoitustoimintaansa sopivalla tavalla, joten kyse ei ole jäseniä sitovasta normistosta. TELA:n vastuullisen sijoitustoiminnan periaatteissa ympäristöön, yhteiskuntaan ja hyvään hallintotapaan liittyvien tekijöiden (ESGtekijöiden 4 ) huomioon ottaminen on määritelty osaksi sijoitustoiminnan riskienhallintaa. TELA:n mukaan näistä asioista huolehtivat yritykset voivat pitkällä aikavälillä menestyä paremmin kuin niitä laiminlyövät yritykset. Välillisiin sijoituskohteisiin ja etenkin hedgerahastoihin epäsuorasti viitaten TELA:n periaatteissa mainitaan seuraavaa: Sijoituskohteen läpinäkyvyys ja sijoitusinstrumenttien ymmärtäminen ovat tärkeitä edellytyksiä sille, että työeläkevakuuttajien hyväksymät vastuullisuuden periaatteet voidaan käytännössä ottaa huomioon. 5 Työeläkevakuutusyhtiöiden sijoitustoiminnasta säädetään laissa eläkelaitoksen vakavaraisuusrajan laskemisesta ja vastuuvelan kattamisesta (1114/2006), joka tuli voimaan vuoden 2007 alusta sekä laissa työeläkevakuutusyhtiöistä (354/1997). Työeläkevakuutusyhtiön tulee lainsäädännön mukaan sijoittaa eläkkeiden rahastoidut osat itsenäisesti sekä tuottavasti ja turvaavasti. Työeläkevakuutusyhtiön on huolehdittava riittävästä maksuvalmiudesta eli likviditeetistä sekä sijoitusten monipuolisuudesta ja hajautuksesta. 6 Käytännössä sijoitustoiminnan sääntelyä koskeva muutos lisäsi työeläkevakuutusyhtiöiden mahdollisuutta suurempien sijoitustuottojen tavoitteluun eli mahdollisti samalla myös suuremman riskinoton. Suomen lainsäädäntö ei sääntele millään tavalla työeläkeyhtiöiden sijoitustoiminnan yhteiskuntavastuullisista kriteereistä. Työeläkevakuutusyhtiöiden sijoitustoiminta on muuttunut viimeisen vuosikymmenen aikana merkittävästi. Osakkeiden ja osakerahastojen osuus työeläkeyhtiöiden sijoituskannasta oli vuoden 1997 lopussa noin 11 prosenttia, kun se kymmenen vuotta myöhemmin oli lähes puolet (46,5 %) koko sijoituskannasta. Perinteisesti työeläkevakuutusyhtiöiden sijoituskantaa hallinneet joukkovelkakirjasijoitukset ovat sitä vastoin menettäneet osuuttaan sijoituskannasta noin 13 prosenttia viimeisen kymmenen vuoden aikana. 7 Käytännössä tämä tarkoittaa sitä, että 4 ESG on lyhenne sanoista Environmental, Social ja (Corporate) Governance. Ks. esim. TELA ry: Työeläkevakuuttajien vastuullisen sijoittamisen periaatteet 5 TELA ry: 2008a 6 Korpiluoma ym. 2007, TELA ry: 2008b 28 työeläkevakuutusyhtiöiden sijoitussalkkujen riskit ovat kasvaneet, mutta toisaalta myös sijoitustuotot ovat keskimäärin olleet kasvussa. Työeläkevakuutusyhtiöiden sijoitukset euroalueen ulkopuolelle tehdään lähes yksinomaan rahastojen kautta. Välillisessä sijoittamisessa vastuullisuuteen liittyvät kysymykset ovat haasteellisempia kuin suorissa sijoituksissa. Välillisissä sijoituksissa jokin muu taho kuin työeläkevakuutusyhtiö valitsee lopulliset sijoituskohteet. Välillisissä sijoituskohteissa keskeisimpinä haasteina vastuullisuuden näkökulmasta ovat sijoituskohteen läpinäkyvyyden puutteet sekä suoraan omistukseen verrattuna pienemmät vaikutusmahdollisuudet. Välilliset sijoitukset ovat kasvattaneet osuuttaan suomalaisten työeläkevakuutusyhtiöiden sijoitussalkuissa. 8 Viime vuosien merkittävin prosentuaalinen kasvu sijoituskohteiden osalta on tapahtunut hedgerahastoissa. Työeläkeyhtiöt olivat vuoden 2005 lopulla sijoittaneet hedgerahastoihin 1,7 miljardia euroa ja vuoden 2008 maaliskuussa hedgerahastoihin oli sijoitettuna jo 5,1 miljardia euroa työeläkeyhtiöiden varoja. 9 Hedgerahastot ovat saaneet aikaiseksi paljon julkista keskustelua etenkin eläkelaitosten, mutta myös muiden institutionaalisten sijoittajien sekä yksityishenkilöiden sijoituskohteina. Muiden muassa Vakuutusvalvontaviraston tutkimusjohtaja Lasse Koskinen on puhunut julkisuudessa hedgerahastojen varjopuolista. Koskisen mukaan vakavin ongelma liittyy hedgerahaston toimintaan normaalin finanssialan valvonnan ja sääntelyn ulkopuolella. Tämä tarkoittaa sitä, että suuri osa hedgerahastoista voi ottaa perinteisempiin rahastoihin verrattuna moninkertaisia riskejä ja niiden tiedonantovelvoitteet ovat vähäisiä. Koskisen mielestä hedgerahaston asiakkaan on hyvin vaikea selvittää, mitä ja kuinka paljon riskejä kyseinen hedgerahasto ottaa. 10 Vakuutusvalvontavirasto on ilmaissut huolensa työeläkelaitosten etenkin työeläkeyhtiöiden hedgerahastosijoitusten kasvuun useaan otteeseen. Vakuutusvalvontaviraston huolenaihe liittyy etenkin hedgerahastojen sijoitusprofiilin heikkoon läpinäkyvyyteen, joka vaikuttaa riskien arvioinnin luotettavuuteen. 11 Suomen suurimman hedgerahastosijoittajan työeläkevakuutusyhtiö Varman sijoitusjohtaja Risto Murto taas sanoo, että ainakin Varma on erittäin hyvin perillä 8 TELA ry: 2008a 9 Helsingin Sanomat: Helsingin Sanomat: Vakuutusvalvonnan lehdistötiedote 7/2007. Ks myös Kauppalehti , 6 39 hedgerahastosijoituksistansa, eikä heidän osaltaan läpinäkyvyyteen ole liittynyt ongelmia. 12 Valvovan viranomaisen ja sijoituksia toteuttavan tahon näkemykset eroavat siis merkittävästi toisistaan. Hedgerahastot on laaja ja monimuotoinen joukko, ja ne ovat viime aikoina olleet julkisuudessa esillä niin hyvässä kuin pahassa. Hedgerahasto-käsitteen alle lukeutuu kirjava joukko erilaisia rahastoja, joten hedgerahastoja koskevia, kaikenkattavia yleistyksiä on vaikeaa, ellei jopa mahdotonta tehdä. Hedgerahastoihin liittyy monien tutkimusten perusteella erityisiä ongelmia muihin sijoitusrahastoihin verrattuna. Ongelmakohdat johtuvat pääasiassa suoraan tai välillisesti hedgerahastojen kevyestä sääntelystä, joka taas johtaa hedgerahastojen läpinäkyvyysongelmiin. Tarkat tiedot hedgerahastojen lopullisista sijoituspositioista voivat usein olla hedgerahastoihin sijoittavan tahon ulottumattomissa. Työeläkevakuutusyhtiöiden vastuullisen sijoitustoiminnan näkökulmasta hedgerahastot on mielenkiintoinen tarkastelujoukko. TELA:n sijoitustoiminnan vastuullisten periaatteiden mukaan 13 vastuullisuuden periaatteiden huomioon ottaminen edellyttää sijoituskohteen läpinäkyvyyttä ja sijoitusinstrumenttien ymmärtämistä. Läpinäkyvyysongelmien takia vastuullisten periaatteiden toteutumista voidaan hedgerahastojen suhteen pitää kyseenalaisena. 1.2 Tutkimuksen tavoite ja tutkimusongelmat Kaikista sijoitetuista työeläkevaroista hedgerahastoihin oli vuoden 2008 maaliskuussa sijoitettuna 4,5 prosenttia. Työeläkevakuutusyhtiöiden yhteenlasketusta sijoituskannasta noin 6,7 prosenttia on hedgerahastoissa. 14 Nämä osuudet ovat merkittäviä, kun ajatellaan, että kyseessä ovat eläkemaksujen maksajille lähes täysin tuntemattomat sijoituskohteet. Tutkielmassa tarkastellaan työeläkevakuutusyhtiöiden sijoitustoimintaa yleisellä tasolla, eläkevarojen sijoittamista hedgerahastoihin ja sijoitustoiminnan vastuullisuutta. Hedgerahastot ovat suurelle yleisölle melko tuntematon sijoitusluokka. Tutkielman yhtenä tavoitteena onkin avata kyseistä käsitettä ja tarkastella mitä se pitää sisällään. Työeläkeyhtiöt ovat merkittäviä institutionaalisia sijoittajia, joiden tulee lain 12 Helsingin Sanomat: Ks. aiempi sitaatti TELA:n vastuullisen sijoittamisen periaatteista 14 Helsingin sanomat: Ks. myös TELA ry: 2008b 410 mukaan sijoittaa varat tuottavasti ja turvaavasti. 15 Työeläkeyhtiöt kertovat julkisesti toimivansa yhteiskuntavastuullisesti, niin sijoitustoiminnassaan kuin muussakin toiminnassaan. Hedgerahastojen läpinäkyvyysongelmat ja kevyen sääntelyn piirissä toimiminen ovat luoneet varjon hedgerahastojen ylle. Tutkielman keskeisenä tavoitteena onkin tarkastella, miten työeläkeyhtiöt itse näkevät tämän sijoitusluokan ongelmat ja ovatko hedgerahastot sopivia sijoituksia vastuullisia sijoitusperiaatteita noudattavalle sijoittajalle. Tutkielmassa tarkastellaan myös työeläkeyhtiöiden osakerahastosijoituksia vastuullisen sijoittamisen näkökulmasta. Osakerahastosijoitukset ovat perinteisiä sijoitusrahastoja koskevan sääntelyn piirissä, mutta vastuullisen sijoittamisen näkökulmasta nämä sijoitukset eivät suinkaan ole ongelmattomia. Yhtä lailla kuin hedgerahastoissa, osakerahastoissakin varat on uskottu jonkun toisen tahon hoidettavaksi. Osakerahastosijoitukset on otettu tutkielmaan mukaan vertailunäkökulman takia. Oletus on, että osakerahastot ovat yleisesti paremmin tunnettu sijoitusjoukko, kuin hedgerahastot. Voidaan myös olettaa, että vähemmän tunnettu ilmiö avautuu helpommin, kun vertailukohtana käytetään paremmin tunnettua ilmiötä. Tutkimuskysymykset ovat: 1) Millaisia vastuullisuuden periaatteita työeläkevakuutusyhtiöt noudattavat sijoitustoiminnassaan? 2) Mitä ongelmia hedgerahastoihin liittyy? 3) Miten työeläkevakuutusyhtiöiden vastuullisen sijoitustoiminnan periaatteet toteutuvat hedgerahastoihin sijoitettaessa? Ensimmäinen tutkimuskysymys on luonteeltaan kartoittava ja siihen pyritään vastamaan tutkielman empiirisen aineiston ja etenkin tutkimuksen haastettelujen pohjalta. Tarkoitus on myös löytää yhtäläisyyksiä ja eroavaisuuksia eri yhtiöiden näkemyksissä vastuullisesta sijoittamisesta. Ensimmäisen tutkimuskysymyksen taustaksi tutkielmassa esitellään vastuullisen/yhteiskuntavastuullisen sijoittamisen teoreettista perustaa sekä kansainvälistä termistöä ja ohjeistuksia. 15 Laki työeläkevakuutusyhtiöstä 354/1997, 26 511 Toisen tutkimuskysymyksen tarkoituksena on nostaa esiin hedgerahastosijoituksiin liittyviä ongelmia. Oletuksena on, että hedgerahastoihin liittyy enemmän ongelmia kuin muihin sijoituskohteisiin keskimäärin. Oletus pohjautuu aihepiiriin liittyviin tieteellisiin julkaisuihin ja aiheeseen liittyvään julkiseen keskusteluun. Kysymystä lähestytään esittelemällä hedgerahastot monipuolisesti, jonka jälkeen eritellään eri tutkimuksissa esiin nostettuja hedgerahastosijoituksiin liittyviä ongelmakohtia. Kysymykseen pyritään vastaamaan myös työeläkevakuutusyhtiöiden näkökulmasta. Tämä tehdään pääosin tutkimushaastettelujen tulosten perusteella. Kolmas tutkimuskysymys on johdettu ensimmäisestä ja toisesta tutkimuskysymyksestä. Tutkielmassa oletuksena on, että työeläkevakuutusyhtiöt ovat yhtä lailla hedgerahastosijoituksissaan kuin muissakin sijoituksissaan ottaneet huomioon vastuulliset sijoituskriteerinsä. Toisaalta voidaan olettaa, että vastuullisten sijoitusperiaatteiden toteuttaminen hedgerahastosijoituksissa on huomattavasti muita sijoituskohteita hankalampaa hedgerahastojen läpinäkyvyysongelmien takia. Kiinnostavaa on myös tarkastella, miten hedgerahastoja voidaan lähestyä vastuullisen sijoittamisen näkökulmasta ja poikkeaako lähestymistapa olennaisesti muiden sijoitusluokkien arvioinnista. Tiedossa ei ole, että hedgerahastoja olisi ainakaan Suomessa aiemmin tutkittu vastuullisen sijoittamisen näkökulmasta. 1.3 Keskeiset rajaukset Suomalaisista eläkevarojen sijoittajista tutkielman tarkastelussa ovat mukana ainoastaan työeläkevakuutusyhtiöt. Työeläkeyhtiöt sijoittavat kaikista eläkevaroista yli kolme viidesosaa, joten suhteellisesti ne ovat eläkeinstituutioista ylivoimaisesti merkittävin sijoittaja. Tarkastelun ulkopuolelle jäävät siis eläkekassat, -säätiöt, kansaneläkelaitos (Kela), kuntien eläkevakuuttajat (KEVA), kirkon keskusrahasto (KKR), Merimieseläkekassa (MEK), Maatalousyrittäjien eläkelaitos (Mela), Suomen Pankin Eläkerahasto (SPERA) sekä Valtion Eläkerahasto (VER). 16 Työeläkeyhtiöt ovat olleet eläkelaitoksista suurimman julkisen mielenkiinnon kohteena eläkevarojen sijoituksista puhuttaessa. Tutkielman laajuus huomioon ottaen on myös tarkoituksenmukaista valita 16 TELA ry: 2008c 612 tutkimuksen kohteeksi ominaisuuksiltaan yhtenäinen ja juridisesti homogeeninen ryhmä. Sijoituskohteista tutkielman keskiössä ovat hedgerahastot. Osakerahastoja tarkastellaan suppeasti ja niiden tarkoitus on tuoda tutkielmaan vertailevaa näkökulmaa hedgerahastoihin nähden ja tätä vertailua toteutetaan etenkin tutkimushaastettelujen tulosten analysoinnin kautta. Hedgerahastot (ja osakerahastot) on valittu tutkielman tarkasteluun siitä syystä, että niiden voidaan olettaa olevan hankalammin hallittavia sijoituskohteita vastuullisuuden näkökulmasta kuin muut työeläkeyhtiöiden sijoituskohteet. Tämä johtuu siitä, että varojen lopullisesti sijottamisesta vastaa joku muu taho, kuin työeläkeyhtiö itse. Hedgerahastojen ja osakerahastojen osuudet työeläkeyhtiöiden sijoitussalkuissa ovat kasvaneet merkittävästi viime vuosina. Hedgerahastot ovat olleet julkisen mielenkiinnon kohteena ja niitä on tarkasteltu hyvin erilaisin mielipitein.. Hedgerahastot on työeläkeyhtiöille suhteellisen uusi sijoituskohde, joten niiden valinta tutkielman pääkohteeksi on perusteltua myös uutuusarvon takia. Tutkimushaastattelut on tehty kaikille muille Suomessa toimiville työeläkevakuutusyhtiöille, paitsi Pensions-Alandialle. Tämä johtuu yksinkertaisesti siitä, että Pensions-Alandia on muihin eläkeyhtiöihin verrattuna erittäin pieni toimija, jonka mukaan ottaminen haastatteluihin ei ole välttämätöntä tutkimustulosten yleistettävyyden kannalta. Vuoden 2006 tilinpäätöstietojen mukaan Pensions-Alandian sijoitusomaisuus oli noin 0,3 prosenttia työeläkeyhtiöiden yhteenlasketusta sijoitusomaisuudesta. Yhteenlasketusta osakesijoitusomaisuudesta Pension-Alandian osuus oli noin 0,2 prosenttia. 17 Täten tutkimustulosten kattavuus koskien työeläkeyhtiöiden sijoitettujen eläkevarojen määrää on hyvin lähellä sataa prosenttia. 1.4 Keskeiset käsitteet Työeläkevakuutusyhtiö on keskinäinen vakuutusyhtiö tai vakuutusosakeyhtiö. Ollakseen työeläkevakuutusyhtiö, yhtiön toiminnan tulee käsittää työntekijän eläkelaissa (395/2006) tai työntekijän eläkelaissa ja yrittäjien eläkelaissa (468/1969) tarkoitetun 17 Työeläke-lehden (3/3007) liite Työeläkelaitosten tilinpäätöstiedot 2006, 6 713 lakisääteisen eläkevakuutusliikkeen harjoittamisen. 18 Käytännössä työantaja ottaa työntekijöilleen lakisääteisen työeläkevakuutuksen työeläkevakuutusyhtiöstä tai järjestää vakuutuksen vakuutuskassalaissa (1164/1992) tarkoitetussa eläkekassassa tai eläkesäätiössä. 19 Suomessa on seitsemän työeläkevakuutusyhtiötä, joista viisi on keskinäisiä eläkevakuutusyhtiöitä (Eläke-Fennia, Eläke-Tapiola, Etera, Ilmarinen ja Varma) ja kaksi eläkevakuutusosakeyhtiöitä (Veritas ja Pensions-Alandia). 20 Hedgerahastot käsittävät suuren joukon toisistaan poikkeavia rahastoja, jotka käyttävät useita erilaisia sijoitusstrategioita, kaupankäyntitekniikoita ja sijoitusinstrumentteja. Hedgerahastoille on ominaista absoluuttisen tuoton tavoittelu, eli hedgerahastot pyrkivät yleensä olemaan riippumattomia osake- ja korkomarkkinoiden kehityksestä. Hedgerahastot luetaan Suomessa erikoissijoitusrahastoihin, joten niitä koskeva sääntely on kevyempää kuin perinteisillä sijoitusrahastoilla. Hedgerahastoille on ominaista velkavivun ja johdannaisten käyttö. 21 Hedgerahastoista kerrotaan tarkemmin tämän tutkielman luvussa 4. Vastuullisella sijoittamisella tarkoitetaan tässä tutkielmassa ympäristöön, yhteiskuntaan ja hyvään hallintotapaan liittyvien tekijöiden huomioon ottamista osana sijoituspäätöstä. Vastuullisessa sijoittamisessa edellä mainitut tekijät tulisi sovittaa yhteen sijoitusanalyysissa sekä riskienhallinnan että tuoton näkökulmasta. Vastuullinen sijoittaminen liittyy läheisesti termeihin yhteiskuntavastuullinen sijoittaminen ja eettinen sijoittaminen. 22 Vastuullista sijoittamista käsitellään tarkemmin tämän tutkielman luvussa Tutkimusaineisto ja tutkimusmetodit Tutkimuksen teoreettiset osuudet pohjautuvat monipuoliseen lähdeaineistoon. Tutkimuksessa käytetty kirjallisuus koostuu Suomen työeläkejärjestelmää käsittelevistä perusteoksista ja sijoitustoiminnan sekä vastuullisen sijoitustoiminnan 18 Laki työeläkevakuutusyhtiöistä 354/1997, 1 19 Korpiluoma ym. 2006, Työeläkevakuuttajat TELA ry: 2008c 21 European Parliament 2008 (DT/714525EN), Suomen evankelis-luterilaisen kirkon vastuullisen sijoittamisen ohjeet (2007), 4 814 kirjallisuudesta. Lähdeaineistona käytetään myös sijoitustoimintaa ja työeläkelaitosten toimintaa koskevaa lainsäädäntöä. Muu materiaali koostuu erilaisista aihepiiriin liittyvistä ohjeistuksista, selvityksistä ja tutkimuksista. Suuri osa vastuullista sijoittamista ja hedge-rahastoja käsittelevistä tutkimuksista ja selvityksistä ovat OECD:n julkaisemia tutkimuksia. Tutkimuksen empiria pohjautuu työeläkeyhtiöiden julkiseen raportointiin, aihepiiriä käsitteleviin lehti- ja internet-artikkeleihin sekä tutkimushaastattelujen analysointiin. Keskeisin jaottelu tutkimusotteen valinnassa on tehtävä kvantitatiivisen eli määrällisen tutkimuksen ja kvalitatiivisen eli laadullisen tutkimuksen välillä. Tämä tutkielma täyttää laadullisen tutkimuksen pääpiirteet. Laadullisessa tutkimuksessa pyritään yleensä tutkittavan ilmiön ymmärtämiseen, joka tarkoittaa merkityksen tai tarkoituksen selvittämistä sekä kokonaisvaltaisen ja syvemmän käsityksen saamista ilmiöstä. Käytännössä tämä tarkoittaa tilan antamista tutkittavien henkilöiden näkökulmille ja kokemuksille sekä perehtymistä tutkittavaan ilmiöön liittyviin ajatuksiin ja motiiveihin. 23 Laadulliselle tutkimukselle on myös ominaista aineiston kerääminen välittömästi kentältä haastatteluin ja/tai havainnoin. 24 Tämän tutkimuksen tiedonintressi on hermeneuttinen, koska tutkimuksessa pyritään saavuttamaan syvällisempi ymmärrys tutkimuskohteesta ja sen toiminnasta. Hermeneuttisen tiedonintressin tieto- ja tutkimustyyppinä on tulkinta. 25 Tässä tutkielmassa tulkinta liittyy vahvasti tutkimushaastattelujen tulosten analysointiin. Kasanen, Lukka & Siitonen (1991, 317) esittelevät liiketaloustieteen tutkimusotteista kartoituksen, jossa tutkimusotteet jaetaan viiteen pääryhmään (ks. Kuvio 1). Viisikentässä toiminta-analyyttinen tutkimusote sijoittuu nomoteettisen ja konstruktiivisen tutkimusotteen väliin. Konstruktiivisessa tutkimuksessa pyritään konkreettiseen ongelmanratkaisuun. Tässä tutkielmassa lähtökohtana ei ole ongelman ratkaisu, vaan mahdollisen ongelman esiin tuonti ja ongelman analysointi. Salmen & Järvenpään (2000) mukaan nomoteettisessa tutkimuksessa etsitään ilmiöiden lainalaisuuksia, niiden syy- ja seuraussuhteita, tilastollisten yleistysten kautta. Tämä tutkielma ei keskity ilmiöiden lainalaisuuksien tarkasteluun. 23 Hirsjärvi, S. & Huttunen, J. 1995, Kasanen, E., Lukka, K. & Siitonen, A. 1991, Mäkinen, V. 1980,15 KUVIO 1. Liiketaloustieteelliset tutkimusotteet 26 Mäkisen (1980, 46; 51 52) mukaan toiminta-analyyttinen paradigma tavoittelee käyttäytymisen syvällistä ymmärtämistä. Toiminta-analyyttinen paradigma ei asetu ulkopuoliseksi tutkittavasta ilmiöstä, vaan siinä pyritään katsomaan asioita myös sisältä päin. Tämä tarkoittaa sitä, että paradigman käyttäjä ei katso eikä oleta omaavansa tutkittavasta asiasta parasta tietoa. Tutkimusongelman tarkastelussa tarvitaan tilanteessa mukana olevien henkilöiden tietoja ja kokemuksia. Kun näkökulmia on useita, on ilmiö mahdollista ymmärtää dialektisesti näiden näkökulmien yhteisvaikutuksena. Toimintaanalyyttisessa tutkimuksessa sisältörakenne riippuu siitä, millaisen sisällön ja tulkinnan tutkija haluaa käsitteelle omasta näkökulmastaan antaa ja miten hän sen ymmärtää. Saman asian painotukset voivat olla tarkastelijasta riippuen erilaisia ja keskinäiset erot voivat olla hyvinkin suuria. Käsitteet voivat toiminta-analyyttisessa tutkimuksessa muuttua yksiselitteisistä moniselitteisiksi. Merkittävä lisänäkökulma on myös se, että tutkimustuloksella voi olla konkreettista merkitystä tutkimuskohteelle/-kohteille itselleen. Tämä tutkielma on toimeksiantotutkimus, jonka toimeksiantaja on Työeläkevakuuttajat TELA ry. TELA on lakisääteistä työeläketurvaa harjoittavien työeläkevakuuttajien (työeläkeyhtiöiden ja muiden työeläkelaitosten) etujärjestö. Toimeksiantotutkimuksessa tutkijan intervention eli osallistumisen taso on suuri ja tutkimusparadigmaa on mahdollista tarkastella sisältä päin. Tutkimuksen keskeisenä osana on tutkimuskohteille (so. kuudelle työeläkeyhtiölle) toteutettavat puolistrukturoidut 26 Kasanen, ym. 1991,16 haastattelut, joten näkökulmia asiaan on useita. Tutkimuksessa teorian ja empirian välille on tarkoitus luoda kiinteää vuoropuhelua. Edellä läpikäytyjen perustelujen valossa tutkimusotteeksi on valittu toiminta-analyyttinen ote. Haastattelumetodiksi on valittu puolistrukturoitu haastattelu. Puolistrukturoitu haastattelu etenee niin, että kaikille haastateltaville esitetään samat tai lähes tulkoot samat kysymykset samassa järjestyksessä. Joidenkin määritelmien mukaan puolistrukturoidussakin haastattelussa kuten teemahaastattelussa kysymysten järjestystä voidaan vaihdella. Täysin yhtenäistä määritystä puolistrukturoitujen haastattelujen toteutuksesta ei ole olemassa. Puolistrukturoitu haastattelu sijoittuu formaaliudessaan täysin strukturoidun lomakehaastattelun ja teemahaastattelun välille. 27 Haastettelujen tarkoituksena on löytää näkemyksellisiä ja käytännön toiminnan eroja ja yhtäläisyyksiä työeläkevakuutusyhtiöiden väliltä liittyen vastuulliseen sijoittamiseen ja hedge-rahastosijoittamiseen. Yhtiökohtaiset tulkinnalliset erot ovat merkittävässä osassa ja niiden voidaan olettaa tulevan parhaiten esiin, kun keskustelun luonne työeläkeyhtiöiden edustajien kanssa on epäformaalia, eikä noudata täysin strukturoitua kaavaa. Haastattelujen analysoinnin yhteydessä ei mainita haastateltavien nimiä, eikä eritellä yhtiökohtaisia tietoja. Tästä on sovittu yhtiöitä edustavien henkilöiden kanssa haastattelutilanteissa. Tarkoituksena on kuvata työeläkevakuutusyhtiöiden toimintaa yleisesti, eikä eritellä yhtiökohtaisia tietoja. Kaikki tutkielmassa esitettävä yhtiökohtainen tieto on peräisin julkisista lähteistä. Yksi syy tutkimushaastettelujen anonyymille toteutukselle on oletus siitä, että yhtiöiltä välittyvä informaatio on avoimempaa ja monipuolisempaa, kuin mitä se olisi täysin julkisessa haastattelussa. Kaikki haastattelut on toteutettu aikavälillä Tutkielman teoreettinen viitekehys Tutkielman teoreettinen viitekehys on esitelty Kuviossa 2. Kuvion tarkoitus on kuvata vastuullista sijoitustoimintaa työeläkevakuutusyhtiön näkökulmasta. Vastuullisen sijoittamisen taustalla on sijoituksen tuottavuuden ja turvaavuuden vaatimukset, joita 27 Hirsjärvi, S. & Hurme, H. 2001, 47 1117 edellyttää myös Suomen lainsäädäntö 28. Näiden vaatimusten pohjalta työeläkeyhtiö tekee itsenäisen päätöksen sijoitustoiminnan riskienhallinnan kriteereistä. Nämä kriteerit liittyvät sijoitusten tuottojen varmistamiseen, mutta vastuullinen sijoittaminen edellyttää myös muiden kuin taloudellisten tekijöiden huomioon ottamista. Nämä tekijät eli niin sanotut ESG-tekijät tarkoittavat ympäristöön, yhteiskuntaan ja hyvään hallintotapaan liittyvien seikkojen huomioimista sijoituskohdetta valittaessa. ESGtekijät, sijoitustoiminnan riskienhallinnan kriteerit ja vaatimukset sijoitustoiminnan tuottavuudesta ja turvaavuudesta ovat keskenään kiinteässä vuoropuhelussa työeläkeyhtiön kokonaisvaltaisessa vastuullisessa sijoitustoiminnassa. Lopulliset sijoitukset ovat joko suoria sijoituksia (mm. osakkeita, joukkolainoja, kiinteistöjä) tai välillisiä sijoituksia (mm. osake- ja hedgerahastot). Vastuullisten periaatteiden toteuttamisen oletetaan olevan vaikeampaa välillisissä sijoituksissa kuin suorissa sijoituksissa. Tätä eroavaisuutta kuvaa harmaa nuoli vastuullisen sijoittamisen ja välillisten sijoitusten välillä. 29 SIJOITUKSEN TUOTTAVUUS & TURVAAVUUS SIJOITUSTEN RISKIENHALLINNAN KRITEERIT ESG-TEKIJÄT E = Environmental S = Social G = Governance VASTUULLINEN SIJOITTAMINEN SUORAT SIJOITUKSET (mm. osakkeet, kiinteistöt) VÄLILLISET SIJOITUKSET (mm. hedgerahastot) KUVIO 2. Tutkielman teoreettinen viitekehys 28 Laki työeläkevakuutusyhtiöistä (354/1997), TELA ry: 2008a 1218 1.7 Tutkimuksen kulku Luvussa 2 esitellään lyhyesti Suomen työeläkejärjestelmän pääpiirteitä ja eläkejärjestelmän rahoitusperiaatteita. Kolmas luku käsittelee työeläkevakuutusyhtiöiden sijoitustoimintaa. Luvussa tarkastellaan sijoitustoiminnan päämääriä ja työeläkeyhtiöiden sijoitustoiminnan sääntelyä, eritellään erilaisia sijoituskohteita sekä esitellään sijoitusten kohdentumista sijoituslajeittain. Neljännessä luvussa tarkastelussa ovat hedgerahastot. Luvun tarkoituksena on avata hedgerahastoa käsitteenä, tarkastella erilaisia hedgerahastojen sijoitusstrategioita ja niiden suorituskykyä sekä tutkia hedgerahastojen toimintaan liittyvää problematiikkaa. Hedgerahastoja on pyritty kuvaamaan monipuolisesti, koska tutkimusongelmien arviointi edellyttää, että hedgerahastojen toimitaan on perehdytty hyvin. Viides luku käsittelee vastuullista sijoittamista. Vastuullisen sijoittamisen yhteydessä tarkastellaan kansainvälisiä vastuullisen sijoittamisen ohjeita ja periaatteita sekä vastuullista sijoittamista suomalaisissa työeläkevakuutusyhtiöissä. Kuudennessa luvussa käydään läpi tutkimushaastattelujen tulosten keskeinen sisältö. Luku on jaettu haastattelun teemojen mukaan yleiseen vastuullisuuteen, vastuullisuuteen osakerahastosijoituksissa sekä vastuullisuuteen hedgerahastosijoituksissa. Kuudes luku on kirjoitettu kokonaan haastattelujen pohjalta. Lähdeviitteiden käyttöä ei kuudennen luvun osalta ole koettu tarkoituksenmukaiseksi, koska haastatteluja ei ole eritelty yhtiötai vastaajakohtaisesti. Luku mukailee rakenteeltaan haastattelun runkoa, joka on tutkielman liitteenä 1. Seitsemännessä luvussa esitellään tutkielman päätelmät. Päätelmät on jaettu johdannossa esiteltyjen tutkimuskysymysten perusteella kolmeen alalukuun, joiden lisäksi päätelmissä on myös yhteenveto. 1319 2 SUOMEN TYÖELÄKEJÄRJESTELMÄ JA ELÄKKEIDEN RAHOITUS 2.1 Eläkejärjestelmien luokittelua Eläkejärjestelmiä voidaan luokitella monilla perusteilla. Eräs tapa on luokitella eläkejärjestelmät sen mukaan, kertyykö eläke työskentelyn perusteella vai maksetaanko se kaikille maassa asuville. Työhön perustuvan eläkejärjestelmän tarkoituksena on turvata eläkkeensaajan kulutustaso, joka hänellä oli työssä ollessaan. Ansioihin perustuvaa eläkettä kutsutaan ansioeläkkeeksi. Ansioeläkejärjestelmälle on ominaista, että eläkkeen määrä riippuu työskentelyn pituudesta ja työansioiden määrästä. Käytäntö eri ansioeläkejärjestelmien välillä vaihtelee sen mukaan, otetaanko eläkkeen perusteena olevat työansiot huomioon koko työuran ajalta vai joltakin lukumäärältä viimeisiä työvuosia. 30 Asumiseen perustuvan eläkejärjestelmän tavoitteena on kansalaisen vähimmäistoimeentulon turvaaminen. Asumiseen perustuvaa eläkettä kutsutaan kansaneläkkeeksi ja oikeus eläkkeeseen syntyy maassa asumisen perusteella. Asumiseen perustuvissa eläkejärjestelmissä eläkkeen määrä on yleensä kaikille eläkkeensaajille sama tai tietyillä edellytyksillä vakiomääräinen. Asumisperusteisen eläkkeen määrä voi riippua siitä, kuinka paljon muuta eläkettä henkilö saa. 31 Suomen työeläke perustuu henkilön koko työuran aikana ansaitsemiin työansioihin. Työeläkkeen tarkoituksena on turvata toimeentulon tason kohtuullinen säilyminen vanhuuden, työkyvyttömyyden ja perheenhuoltajan kuoleman varalta. Kansaneläke Suomessa maksetaan asumisen perusteella ja sen määrä on sitä pienempi, mitä suurempi on työeläke. Työeläkkeen määrän ylittäessä tietyn rajan, kansaneläkettä ei makseta lainkaan. Kansaneläkkeen tarkoituksena on vähimmäistoimeentulon turvaaminen Korpiluoma ym. 2006, Korpiluoma ym. 2006, Korpiluoma ym. 2006, 17 1420 Eläkejärjestelmät voidaan jakaa myös etuusperusteisiin ja maksuperusteisiin järjestelmiin. Etuusperusteisessa järjestelmässä (defined benefit) eläkemaksut kerätään ennalta määrätyn eläke-etuuden tason mukaisesti. Maksuperusteisessa järjestelmässä (defined contribution) määritellään etukäteen maksutaso ja eläkkeen määrä määräytyy kerättyjen maksujen ja niille saatujen tuottojen mukaan. 33 Suomessa työeläkkeen määrä ja saamisen edellytykset on laissa säädetty, eli työeläke on etuusperusteinen. 34 Suomessa ja muissa pohjoismaissa lakisääteinen eläketurva muodostuu asumisperusteisen kansaneläkkeen ja työeläkkeen muodostamasta kokonaisuudesta. Kuten edellä on mainittu, kansaneläke muodostaa vähimmäistoimeentuloturvan ja työansioiden ylittäessä tietyn rajan, kansaneläkettä ei makseta. Muiden maiden lakisääteisistä työeläkkeistä Suomen työeläke eroaa siinä, että Suomessa eläkettä kartuttavalle palkalle ei ole asetettu mitään ylärajaa eikä myöskään eläkkeen määrää ole rajattu tiettyyn rahamäärään, jota se ei voisi ylittää. Tästä syystä lakisääteinen eläke on pääasiallinen toimeentulon lähde myös hyväpalkkaisille työntekijöille. Lähes kaikissa muissa maissa lakisääteisen eläkkeen määrä on rajattu eläke- tai palkkakatolla tai eläkkeellä on tasasuuruinen enimmäismäärä. Tästä syystä monissa muissa maissa on työmarkkinoilla sovittuja lisäeläkejärjestelmiä ja niiden merkitys kokonaiseläketurvan kannalta on Suomen järjestelmään verrattuna hyvin merkittävä Työeläkkeiden rahoitus yksityisaloilla Eläkkeiden rahoituksen kaksi äärimuotoa ovat täysin rahastoiva järjestelmä ja puhdas jakojärjestelmä. Puhtaassa rahastoivassa järjestelmässä eläkevakuutusmaksuja peritään vuosittain ansaittua eläkettä vastaava määrä ja se rahastoidaan odottamaan eläkeaikaa. Rahastoivan järjestelmän periaate on siis se, että jokainen sukupolvi maksaa omat eläkkeensä ja työntekijä ikään kuin siirtää osan palkastaan säästöön (rahastoon) eläkettään varten. 36 Jokaisen sukupolven maksaessa omat eläkkeensä, täysin rahastoiva järjestelmä ottaa hyvin huomioon muutokset väestörakenteessa. Eläkekustannusten rahoittamiseen on tällöin käytettävissä myös eläkesäästöille saatava sijoitustuotto, joka 33 Kari, K. ym. 2004, Korpiluoma ym. 2006, Koivusalo, L., Kammonen, H. & Lämsä, S. 2004, Lehtonen, S., Lindell, C. & Ryynänen, E. 2007, 1 15 Näytä lisää
1/19 TYÖELÄKKEIDEN RAHOITTAMINEN TEL-ELÄKETURVA Työnantajan on järjestettävä työntekijöilleen ja heidän edunsaajilleen työntekijäin eläkelain (jäljempänä TEL) mukainen vähimmäiseläketurva. Pakollista vähimmäiseläketurvaa Lisätiedot HOITOKULUANALYYSI SUOMEN YKSITYISEN SEKTORIN TYÖELÄKEJÄRJES- TELMÄSTÄ
LAPPEENRANNAN TEKNILLINEN YLIOPISTO Kauppakorkeakoulu Laskentatoimen maisteriohjelma Sirpa Maksimainen HOITOKULUANALYYSI SUOMEN YKSITYISEN SEKTORIN TYÖELÄKEJÄRJES- TELMÄSTÄ Työn ohjaaja/tarkastaja: Professori Lisätiedot Eläkkeitä muiden maiden verorahoilla?
4/2014 Eläkkeitä muiden maiden verorahoilla? Suomalainen työeläkesijoittaminen ja vastuullinen veronmaksu Selvitys on tuotettu osana Finn watchin Kestävän talouden ohjelmaa. Ohjelmaa tukevat: attac Palkansaajasäätiö Lisätiedot KÄSIKIRJOJA. Jaakko Tuomikoski, Janne Sorainen ja Satu Kilponen. Lakisääteisen työeläkevakuutuksen vakuutustekniikkaa
KK KÄSIKIRJOJA Jaakko Tuomikoski, Janne Sorainen ja Satu Kilponen Lakisääteisen työeläkevakuutuksen vakuutustekniikkaa Eläketurvakeskuksen käsikirjoja 2007:4 KÄSIKIRJOJA Jaakko Tuomikoski, Janne Sorainen Lisätiedot LUULOISTA JA TULKINTAEROISTA VAKUUTUSLÄÄKETIETEELLISEN ARVIOINNIN TODELLISUUTEEN Masennus työkyvyttömyyseläkkeen perusteena
TAMPEREEN YLIOPISTO Oikeustieteiden laitos LUULOISTA JA TULKINTAEROISTA VAKUUTUSLÄÄKETIETEELLISEN ARVIOINNIN TODELLISUUTEEN Masennus työkyvyttömyyseläkkeen perusteena Vakuutustiede Pro gradu -tutkielma Lisätiedot TYÖELÄKEVAKUUTUSYHTIÖN YHTEISKUNTAVASTUULLINEN OSAKESIJOITTAMINEN
TYÖELÄKEVAKUUTUSYHTIÖN YHTEISKUNTAVASTUULLINEN OSAKESIJOITTAMINEN Institutionalistinen näkökulma työeläkeyhtiöiden sijoitustoiminnan legitimiteettiin Ville-Pekka Sorsa Yhteiskuntapolitiikan Pro gradu -tutkielma Lisätiedot ELÄKESÄÄSTÄMINEN NYT JA TULEVAISUUDESSA MITÄ LAKI PITKÄAIKAISSÄÄSTÄMISESTÄ TUO TULLESSAAN?
Kauppatieteellinen tiedekunta Talouden ja yritysjuridiikan laitos Rahoitus 26.11.2009 ELÄKESÄÄSTÄMINEN NYT JA TULEVAISUUDESSA MITÄ LAKI PITKÄAIKAISSÄÄSTÄMISESTÄ TUO TULLESSAAN? Kandidaatintutkielma Marjo Lisätiedot tilinpäätöstiedot Työeläkelaitosten Työeläke 3 2008 työeläke-lehden liite TyEL-ajan ensimmmäinen sijoitusvuosi kohtuullinen Seija Lehtonen
3 2008 työeläke-lehden liite Liitteen julkaisevat Eläketurvakeskus ja Työeläkevakuuttajat TELA Työeläke Työeläkelaitosten tilinpäätöstiedot 2007 Miten työeläkevarat on sijoitettu luokkiin? Reijo Vanne Lisätiedot HENKIVAKUUTUSYHTIÖN SIJOITUS- TOIMINTA JA MARKKINARISKIEN HALLITSEMINEN SOLVENSSI II - VAKAVARAISUUSKEHIKOSSA
HENKIVAKUUTUSYHTIÖN SIJOITUS- TOIMINTA JA MARKKINARISKIEN HALLITSEMINEN SOLVENSSI II - VAKAVARAISUUSKEHIKOSSA Liiketaloustiede, laskentatoimen ja rahoituksen pro gradu -tutkielma Laatija: Sara Kuntanen Lisätiedot 02/2014. Kansainvälinen vertailu eläkevarojen sijoitustoiminnan sääntelystä. Eläketurvakeskus
Eläkesäätiöyhdistyksen jäsenlehti 2/08 Lisäeläkeuudistuksella vipinää kentälle s. 8 Kurssiheilahteluja pitää sietää s. 6 Hedge-rahastot puhuttavat s. 10 ELÄKESÄÄTIÖYHDISTYS - ESY RY. Kalevankatu 13, 3. Lisätiedot SOLVENSSI II -TYYPPISEN VAKAVARAISUUSSÄÄNNÖSTÖN VAIKUTUS TYÖELÄKEYHTIÖN SIJOITUSTOIMINTAAN
JYVÄSKYLÄN YLIOPISTO Kauppakorkeakoulu SOLVENSSI II -TYYPPISEN VAKAVARAISUUSSÄÄNNÖSTÖN VAIKUTUS TYÖELÄKEYHTIÖN SIJOITUSTOIMINTAAN Taloustieteen pro gradu -tutkielma 4.7.2011 Laatinut: Ilari Puranen Ohjaaja: Lisätiedot ERI SÄÄSTÄMIS- JA SIJOITUSINSTRUMENTIT ELÄKESÄÄSTÄJÄN NÄKÖKULMASTA
LAPPEENRANNAN TEKNILLINEN YLIOPISTO Kauppatieteellinen tiedekunta Talouden ja yritysjuridiikan laitos Rahoitus 30.11.2007 ERI SÄÄSTÄMIS- JA SIJOITUSINSTRUMENTIT ELÄKESÄÄSTÄJÄN NÄKÖKULMASTA Kandidaatintutkielma Lisätiedot Eläkeuudistus ja suomalaisten rahastosäästäjien mielipiteet
Eläkeuudistus ja suomalaisten rahastosäästäjien mielipiteet Joonas Pekkanen Tutkija Mika Vaihekoski Rahoitusinstituutin johtaja 2002 LTT-Tutkimus Oy Pohjoinen Rautatiekatu 21 B 00100 Helsinki Puhelin (09) Lisätiedot SÄÄSTÖPOSSUSTA PÖRSSIHAIKSI - pitkäaikaissäästämislain mukanaan tuoma eläkevakuuttamisen markkinakentän muutos
TAMPEREEN YLIOPISTO Oikeustieteiden laitos SÄÄSTÖPOSSUSTA PÖRSSIHAIKSI - pitkäaikaissäästämislain mukanaan tuoma eläkevakuuttamisen markkinakentän muutos Vakuutustiede Pro Gradu tutkielma Toukokuu 2010 Lisätiedot LAKISÄÄTEISEN TAPATURMAVAKUUTUKSEN ERIKOISMAKSUJÄRJESTELMÄT VAKUUTUKSENOTTAJAN NÄKÖKULMASTA
TAMPEREEN YLIOPISTO Oikeustieteiden laitos LAKISÄÄTEISEN TAPATURMAVAKUUTUKSEN ERIKOISMAKSUJÄRJESTELMÄT VAKUUTUKSENOTTAJAN NÄKÖKULMASTA Vakuutustiede Pro gradu tutkielma Joulukuu 2010 Ohjaaja: Raija Järvinen Lisätiedot Yrittäjän optimaalisen eläkesalkun määrittäminen
Yrittäjän optimaalisen eläkesalkun määrittäminen Virtanen, Jere 2010 Laurea Leppävaara Laurea-ammattikorkeakoulu Laurea Leppävaara Yrittäjän optimaalisen eläkesalkun määrittäminen Virtanen Jere Liiketalouden Lisätiedot Eläkevakuu taminen epävarmassa sijoitusympäristössä
Matematikan jasysteemianalyysin laitos Eläkevakuu taminen epävarmassa sijoitusympäristössä -laskelmiatyöeläkkeiden rahastoinnin tehostamisesta PetriHili,Teemu Pennanen KAUPPA+ TALOUS RAPORTTI Aalto-yliopiston Lisätiedot TYÖELÄKEYHTIÖIDEN TASOITUSMÄÄRÄSELVITYS
TYÖELÄKEYHTIÖIDEN TASOITUSMÄÄRÄSELVITYS Loppuraportti 30.8.2013 Tela 30.8.2013 Laskuperustejaos Taustaa Työmarkkinakeskusjärjestöjen eläkeneuvotteluryhmä pyysi Tela:n laskuperustejaosta 14.11.2012 selvittämään Lisätiedot SIJOITUSSIDONNAISTEN SÄÄSTÖHENKIVAKUUTUSTEN KÄYTETTÄVYYS JA VERTAILTAVUUS SIJOITTAJAN NÄKÖKULMASTA
TAMPEREEN YLIOPISTO Johtamistieteiden laitos SIJOITUSSIDONNAISTEN SÄÄSTÖHENKIVAKUUTUSTEN KÄYTETTÄVYYS JA VERTAILTAVUUS SIJOITTAJAN NÄKÖKULMASTA Vakuutustiede Pro gradu -tutkielma Toukokuu 2015 Tekijä: Lisätiedot HYVINVOINTIVALTION RAHOITUS
HYVINVOINTIVALTION RAHOITUS Riittävätkö rahat, kuka maksaa? Sixten Korkman Jukka Lassila Niku Määttänen Tarmo Valkonen Julkaisĳa: Elinkeinoelämän Tutkimuslaitos ETLA Kustantaja: Taloustieto Oy Kannen valokuva: Lisätiedot KUNTIEN SIJOITUSTOIMINNAN RISKIENHALLINNAN KEINOT JA NIIDEN KÄYTTÖ
TAMPEREEN YLIOPISTO Taloustieteiden laitos KUNTIEN SIJOITUSTOIMINNAN RISKIENHALLINNAN KEINOT JA NIIDEN KÄYTTÖ Kunnallistalous Pro gradu tutkielma Lokakuu 2007 Ohjaaja: Pentti Meklin Pietu Mänttäri TIIVISTELMÄ Lisätiedot Jani-Pekka Hietala ELÄMÄNKAARISIJOITTAMINEN CASE HENKI-FENNIA
Jani-Pekka Hietala ELÄMÄNKAARISIJOITTAMINEN CASE HENKI-FENNIA Pro gradu tutkielma Rahoitus Helmikuu 2013 2 ESIPUHE Elämänkaarisijoittaminen ja sen tutkiminen osoittautui sangen mielenkiintoiseksi aiheeksi Lisätiedot Keskon Eläkekassa. Toimintakertomus
09 Keskon Eläkekassa Toimintakertomus 2 KESKON ELÄKEKASSA TOIMINTAKERTOMUS 2009 3 09 Sisältö 4 Toimintakertomus 2009 6 Keskon Eläkekassan toimintakertomus 15 Tuloslaskelma 16 Tase 17 Tuloslaskelma osastoittain Lisätiedot ASUNTOSIJOITTAMISEN KILPAILUKYKYISYYS ELÄKESÄÄSTÄMISMUOTONA
LAPPEENRANNAN TEKNILLINEN YLIOPISTO Kauppatieteellinen tiedekunta Talouden ja yritysjuridiikan laitos Rahoitus ASUNTOSIJOITTAMISEN KILPAILUKYKYISYYS ELÄKESÄÄSTÄMISMUOTONA Työn ohjaaja/tarkastaja: Professori Lisätiedot Eläkevakuuttaminen epävarmassa sijoitusympäristössä
Eläkevakuuttaminen epävarmassa sijoitusympäristössä Kassavirtaperusteinen riskienhallinta Petri Hilli Teemu Pennanen Kustantaja: Taloustieto Oy ISBN 978-951-628-552-1 ISBN 978-951-628-555-2 (PDF) Painopaikka: Lisätiedot www.porssisaatio.fi Sijoitusrahasto- opas Opas kaikille sijoitusrahastoista kiinnostuneille
www.porssisaatio.fi Sijoitusrahasto- opas Opas kaikille sijoitusrahastoista kiinnostuneille Sisällys Sijoitusrahasto lyhyesti 4 Säästö- ja sijoituskohteet 5 Mikä sijoitusrahasto on? 7 Mihin rahaston valinnassa Lisätiedot Toimintakertomus Tilinpäätöksen laatimisperiaatteet Emoyhtiön tilinpäätös Konsernitilinpäätös
2007 Toimintakertomus Tilinpäätöksen laatimisperiaatteet Emoyhtiön tilinpäätös Konsernitilinpäätös 1 TOIMINTAKERTOMUS JA TILINPÄÄTÖS 2007 TOIMINTAKERTOMUS 2007 Talouden kehitys Maailmantalouden ja Suomen Lisätiedot Sijoitus rahasto-opas
Sijoitus rahasto-opas Sisällys Lukijalle...3 Sijoitusrahasto lyhyesti...4 Mikä sijoitusrahasto on?...5 Millaisia sijoitusrahastoja on?...8 Millaisia riskejä sijoitusrahastoissa on?...12 Mitä kuluja sijoitusrahastoissa Lisätiedot Määräykset ja ohjeet 13/2012
Määräykset ja ohjeet 13/2012 Vakavaraisuus ja vastuuvelan sekä eläkevastuun kate: Dnro FIVA 10/01.00/2012 Antopäivä 13.12.2012 Voimaantulopäivä 1.1.2013 FINANSSIVALVONTA puh. 010 831 51 faksi 010 831 5328 Lisätiedot 2016 © DocPlayer.fi Yksityisyyskäytäntö | Palveluehdot | Palaute